ORDE do 8 de agosto de 2025 pola que se modifican os concertos educativos cos centros docentes privados de educación infantil, educación primaria, educación secundaria obrigatoria, educación especial e formación profesional.
Consellería de Educación, Ciencia, Universidades e Formación Profesional — III. Outras disposicións — 25/08/2025

Mediante a Orde da Consellería de Cultura, Educación, Formación Profesional e Universidades do 12 de xaneiro de 2023 (DOG número 14, do 20 de xaneiro), ditáronse as normas para a aplicación do réxime de concertos educativos cos centros docentes privados para o curso académico 2023/24 e seguintes, de conformidade co establecido na Lei orgánica 8/1985, do 3 de xullo, reguladora do dereito á educación, na Lei orgánica 2/2006, do 3 de maio, de educación, e no Real decreto 2377/1985, do 18 de decembro, polo que se aproba o Regulamento de normas básicas sobre concertos educativos.
Mediante a Orde da Consellería de Cultura, Educación, Formación Profesional e Universidades do 14 de agosto de 2023 (DOG número 156, do 18 de agosto), aprobáronse os concertos educativos cos centros docentes privados de educación infantil, educación primaria, educación secundaria obrigatoria, educación especial e de formación profesional, por un período máximo de 6 cursos académicos ata o final do curso 2028/29, modificándose mediante a Orde da Consellería de Educación, Ciencia, Universidades e Formación Profesional do 13 de agosto de 2024 (DOG número 160, do 21 de agosto).
De conformidade co artigo 3 da devandita Orde do 12 de xaneiro de 2023, os concertos que se subscriban ou modifiquen mediante esta orde rematarán ao final do curso 2028/29, sen prexuízo da súa posible modificación dentro do seu período de vixencia seguindo o procedemento dos capítulos II e III da mesma norma, por instancia de parte ou de oficio.
Por canto antecede, en aplicación do artigo 7 do Real decreto 2377/1985, do 18 de decembro, que aproba o Regulamento de normas básicas sobre concertos educativos, e do artigo 3 do Decreto 138/2024, do 20 de maio, polo que se establece a estrutura orgánica da Consellería de Educación, Ciencia, Universidades e Formación Profesional, por proposta da Dirección Xeral de Centros e Recursos Humanos,
Artigo 1. Modificación dos concertos educativos vixentes
1. Modificar os concertos educativos subscritos polos centros docentes privados que se relacionan no anexo I desta orde, nos termos que para cada centro educativo se especifican.
2. As modificacións a que se refire o número 1 deste artigo terán vixencia ata o final do curso 2028/29, sen prexuízo das modificacións que, se é o caso, proceda introducir, segundo o previsto no artigo 46 do Regulamento de normas básicas sobre concertos educativos e no capítulo III da Orde do 12 de xaneiro de 2023.
Artigo 2. Desestimación de solicitudes
Desestimar as solicitudes de modificación ou de subscrición de concerto educativo realizadas polas titularidades dos centros docentes que se relacionan no anexo II desta orde, considerando que as necesidades educativas da zona correspondente ao centro están satisfeitas e o cumprimento dos demais requisitos que sinala o artigo 6 da Orde do 12 de xaneiro de 2023.
Artigo 3. Formalización do concerto
1. A subscrición do concerto educativo formalizarase nun documento administrativo axustado ao modelo do anexo III da Orde do 12 de xaneiro de 2023 pola que se ditan normas para a aplicación do réxime de concertos educativos cos centros docentes privados para o curso académico 2023/24 e seguintes.
2. A modificación do concerto educativo por alteración do número de unidades concertadas formalizarase mediante unha addenda ao documento de formalización do concerto subscrito polo centro.
3. Os documentos serán asinados pola persoa titular do centro privado ou a persoa con representación debidamente acreditada e polo director xeral de Centros e Recursos Humanos, de conformidade co artigo 3 da Orde do 5 de xuño de 2024, de delegación de competencias nos órganos superiores e de dirección e nos departamentos territoriais da Consellería de Educación, Ciencia, Universidades e Formación Profesional.
4. Se a persoa titular do centro non subscribe o documento administrativo de formalización na data en que se lle notifique, entenderase decaída no seu dereito.
Artigo 4. Efectos
Esta orde terá efectos económicos e administrativos desde o día 1 de setembro de 2025.
Disposición adicional única. Acordos asinados entre a Consellería de Educación, Ciencia, Universidades e Formación Profesional e as organizacións empresariais e sindicais do ensino privado concertado
1. Durante o período de vixencia dos concertos que se aproban mediante esta orde aplicarase o Acordo asinado o día 14 de xuño de 2023 entre a Consellería de Cultura, Educación, Formación Profesional e Universidades e as organizacións empresariais e sindicais do ensino privado concertado, sobre medidas de recolocación do profesorado afectado pola modificación das unidades concertadas.
No curso académico 2025/26, o devandito acordo é de aplicación ao persoal docente en pagamento delegado dos centros docentes privados concertados no curso académico 2024/25 que, como consecuencia da redución do número de unidades aprobada por esta orde, perda o posto de traballo do cal é titular a partir do 31 de agosto de 2025, sempre que a modificación do concerto non sexa imputable á titularidade do centro educativo.
2. Durante a vixencia do actual período de concertos e de conformidade co previsto no número 2 da cláusula sétima do Acordo entre a Consellería de Educación, Ciencia, Universidades e Formación Profesional e as organizacións empresariais e sindicais do ensino privado concertado de Galicia sobre as condicións da xubilación parcial do profesorado en pagamento delegado no curso 2024/2025 e seguintes, manterase a situación das persoas xubiladas parciais ata que acaden os requisitos para solicitar a xubilación total.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán interpoñer recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de agosto de 2025
a) Educación Infantil:
1: execución da sentenza do TSX de Galicia do 4.6.2025.
b) Educación primaria (EP) e educación secundaria obrigatoria (ESO):
c) Educación especial:
d) Ciclos formativos de grao medio de formación profesional:
e) Ciclos formativos de grao superior de formación profesional: